Sikul Malezi

Sikul Malezi nopo nga iso institusi pondidikan swasta poinlongkod id Nairobi, Kenya.

 Sajara 
Tinuridong o Malezi ontok toun1989 di Elizabeth om James Odera om minimpuun sabaagi tadika. Mantad dii, nokoburu o sikul diti kaampai no sikul tosiriba om pintangaan om nogi monguhup id suang ponuridangan sikul miapid dau ii no St. Andrews, Kisumu. Nokopongia' o Malezi lobi 5000 susumikul doid timpu 24 toun nakatalib miampai alumni i nakaanu biasiswa kumaa universiti miagal do Universiti Vanguard om Universiti Winston-Salem State. Mongukab o sikul diti do koduo-duo sistem 8-4-4 om kawawagu diti, sistem International General Certificate of Secondary Education (IGCSE)."About Malezi School". malezi.org. Archived from the original on 24 September 2013. Retrieved 31 January 2014.

 Baino 
Ontok kolimpupuson toun 2013, minaganu o Malezi do kootuson montok papaharo IGCSE id sikul pintangaan om sikul tosiriba. Yolo nogi nga longkod panaasan SAT om TOEFL. Soboogian nopo sikul diti nga miniamung do Sadili Oval montok mombontuk Sadili Africa Talent Training Academy. iso sikul bakat i popoburu mogisuai-suai kabaalan susumikul diolo id gana sipoot om inus.

 Sipoot 
Kiwaa sajara tanaru do Malezi id suang gana sipoot om ointutunan miampai duo kawo sipoot id Kenya: tenis om buul keranjang. Minongigit o tinimungan tenis Malezi do pomolohou kabansaan solinaid siam toun om miniuhup miampai sikul om universiti, id suang toi ko' id labus pogun miagal do Haileybury, Repton om universiti Strathmore montok popoburu kabaalan susumikul diolo maya pongintalangan.

Tinimungan buul keranjang sikul dii, ointutunan sabaagi Hawks, tinuridong ontok toun 2009 om nakalantoi kumaa taang opintanga kolimpupuson taang wilayah soginumu intolu mantad kinoponuridangan, miampai kinodimpoton kawawagu ontok toun 2013.

Sukuon